Δήμητρα Γαλάνη

Η Δήμητρα Γαλάνη (Αθήνα, 14 Νοεμβρίου 1952) είναι Ελληνίδα τραγουδίστρια και συνθέτρια.Δήμητρα Γαλάνη

 Καριέρα 
Γεννήθηκε στην Αθήνα, στην περιοχή Ελληνορώσων. Κατάγεται από την Πρέβεζα, όπου και μεγάλωσε. Από την παιδική της ηλικία ξεκίνησε σπουδές κιθάρας και θεωρίας της μουσικής. Ξεκίνησε την καριέρα της στο τέλος της δεκαετίας του 1960 σε ηλικία 16 ετών. Εμφανίστηκε πρώτη φορά στο τραγούδι το 1969 ερμηνεύοντας δύο τραγούδια στο «Ένα χαμόγελο» των Δήμου Μούτση και Νίκου Γκάτσου.Δήμητρα Γαλάνη: "Ένα Χαμόγελο" και η γνωριμία μου με τον Δήμο Μούτση. Ήταν ο πρώτος άνθρωπος που πίστεψε στη φωνή μου. Παράλληλη ήταν και η γνωριμία μου με τον Νίκο Γκάτσο. Ο Δήμος γνώρισε μια κοπέλα, που με την κιθαρούλα της τραγουδούσε στις μπουάτ, στο στιλ της δεκαετίας του 1960. Νέο κύμα. Τότε το ρεπερτόριό μου αυτό ήταν. Συν κάτι από Θεοδωράκη, Ντίλαν και Μπαέζ. Και κατάφερε να μου αποσπάσει μια φωνή που την έκρυβα. Τραγουδούσα ως τότε χαμηλά, απαλά. Και έβγαλε από μέσα μου μια φωνή πιο δυνατή, πιο δυναμική. Η επαφή μου με τον Δήμο Μούτση και τον Νίκο Γκάτσο ήταν το θεμέλιο (Δίφωνο, τεύχος 1, σελ. 31, Οκτώβριος 1995). 

Από την δεκαετία του 1970 μέχρι και την δεκαετία του 1980 οι μεγάλοι συνθέτες της εποχής, αναγνωρίζοντας την ιδιαιτερότητα και τη μουσικότητα της φωνής της, άρχισαν να γράφουν τραγούδια για εκείνη. Ενδεικτικά αναφέρονται οι εξής: Δήμος Μούτσης, Σταύρος Ξαρχάκος, Μάνος Χατζιδάκις, Ελένη Καραΐνδρου, Γιάννης Σπανός, Βασίλης Τσιτσάνης, Μίκης Θεοδωράκης, Μάνος Λοΐζος, Χριστόδουλος Χάλαρης, Γιώργος Χατζηνάσιος, Χρήστος Νικολόπουλος, Θάνος Μικρούτσικος, Αντώνης Βαρδής, Στέφανος Κορκολής, Μίμης Πλέσσας, Μάριος Τόκας, Γιάννης Μαρκόπουλος, Σταμάτης Κραουνάκης, Τάκης Σούκας, Λουκιανός Κηλαηδόνης, Γιώργος Κατσαρός, Νίκος Ιγνατιάδης, Νίκος Καρβέλας, Βασίλης Δημητρίου.

Έχει τραγουδήσει τραγούδια Ελλήνων ποιητών, όπως ο Νίκος Γκάτσος, ο Οδυσσέας Ελύτης, ο Κωνσταντίνος Καβάφης, αλλά και σπουδαίων στιχουργών όπως ο Μάνος Ελευθερίου, ο Κώστας Βίρβος, ο Κώστας Τριπολίτης, ο Λευτέρης Παπαδόπουλος, η Λίνα Νικολακοπούλου, ο Παρασκευάς Καρασούλος κ.ά.

Έχει συνεργαστεί επί σκηνής με τους: Βασίλη Τσιτσάνη, Γρηγόρη Μπιθικώτση, Βίκυ Μοσχολιού, Σταύρο Ξαρχάκο, Μαρινέλλα, Μανώλη Μητσιά, Γιώργο Χατζηνάσιο, Θάνο Μικρούτσικο, Γιάννη Πάριο, Γιώργο Νταλάρα, Γλυκερία, Χαρούλα Αλεξίου, Ελευθερία Αρβανιτάκη, Τάνια Τσανακλίδου, Άλκηστις Πρωτοψάλτη, Διονύση Θεοδόση, Βασίλη Παπακωνσταντίνου, Χρήστο Νικολόπουλο, Γιάννη Καλατζή, Λιζέτα Νικολάου, Ελένη Τσαλιγοπούλου, Αλκίνοο Ιωαννίδη, Κώστα Μακεδόνα, Μιχάλη Χατζηγιάννη, Γεράσιμο Ανδρεάτο, Μελίνα Κανά κ.ά.

Το 1976, πραγματοποίησε το πρώτο ταξίδι στις Ηνωμένες Πολιτείες Αμερικής και στον Καναδά, όπου ήρθε σε επαφή με τον απόδημο ελληνισμό στη Νέα Υόρκη, Σικάγο, Φιλαδέλφεια, Τορόντο, Βοστώνη και Μόντρεαλ. Στη συνέχεια έδωσε συναυλίες στη Βιέννη. Το 1978, πραγματοποίησε νέα περιοδεία της σε Η.Π.Α. και Καναδά δίνοντας συναυλίες σε μεγάλα θέατρα.

Το 1980, ερμήνευσε τους Χαιρετισμούς του Μίκη Θεοδωράκη στην πρώτη ζωντανή παρουσίαση του έργου, υπό τη διεύθυνση του ίδιου του συνθέτη, στο φεστιβάλ πολιτικού τραγουδιού στο ανατολικό Βερολίνο. Την ίδια χρονιά, εμφανίστηκε με τον Χριστόδουλο Χάλαρη στο διεθνές φεστιβάλ της Αβινιόν, όπου ερμήνευσε βυζαντινούς ύμνους σε παραγωγή της France Culture. Επίσης, απέσπασε το α' βραβείο (από κοινού με τον Ιταλό τραγουδιστή Ρικάρντο Κοτσάντε) στο φεστιβάλ γαλλικού τραγουδιού “Rose d'Or” που διοργανώθηκε εκείνη τη χρονιά στην Ελλάδα.

Το 1981, εγκαταστάθηκε στο Παρίσι, όπου παρέμεινε μέχρι το 1983. Το διάστημα αυτό έδωσε συναυλίες στην Ευρώπη, την Αμερική και την Αυστραλία, είτε μόνη της, είτε με άλλους σημαντικούς τραγουδιστές και δημιουργούς.

Το 1985, πραγματοποίησε περιοδεία με τον Γιώργο Νταλάρα στην Αυστραλία (Σίδνεϊ, Μελβούρνη, Περθ κ.ά.). Το 1988 έδωσε συναυλίες με τον Μάνο Χατζιδάκι στις Βρυξέλλες και στο Ελσίνκι. Το 1989 τραγούδησε σε ρεσιτάλ τραγουδιού για πιάνο και φωνή στις Βρυξέλλες με τον Θάνο Μικρούτσικο, στα πλαίσια ενός τετραήμερου αφιερώματος στην ελληνική μουσική. 

Το 1990 εκπροσώπησε την Ελλάδα στο 7ο φεστιβάλ μεσογειακού τραγουδιού στη Μαγιόρκα (μαζί της στην κιθάρα ο συνθέτης Αντώνης Μιτζέλος). Τη δεκαετία του 1990, η Δήμητρα Γαλάνη συστήθηκε για πρώτη φορά και η ίδια ως δημιουργός τραγουδιών αλλά και ως συνθέτης μουσικής για την τηλεόραση και τον κινηματογράφο. Το 1993, περιόδευσε για δεύτερη φορά σε Αμερική και Καναδά με τον Γιώργο Νταλάρα. Το 1996 παρακολούθησε ένα τρίμηνο σεμινάριο μουσικής στο Μουσικό Κολέγιο Μπέρκλι Berklee College of Music στη Βοστώνη. Το 1998 ήταν μία χρονιά με σημαντικές εμφανίσεις σε διαφορετικές πόλεις της Ευρώπης: Παρίσι, Βερολίνο, Μόναχο, Φραγκφούρτη, Ντίσελντορφ, Λυών, Μασσαλία και Βρυξέλλες. 

Στην μακρόχρονη καριέρα της, η Δήμητρα Γαλάνη έχει αναδείξει ως παραγωγός σημαντικούς νέους τραγουδοποιούς, έχει δώσει συνθέσεις της σε άλλους ερμηνευτές, έχει γράψει μουσική για τον κινηματογράφο, την τηλεόραση και το θέατρο και έχει βραβευτεί επανειλημμένα για το έργο της σε μουσικούς διαγωνισμούς και ετήσια φεστιβάλ για το θέατρο και τον κινηματογράφο.

 Δισκογραφία 
 Έτος  Τίτλος  Αριθμός καταλόγου  Πληροφορίες 1969  Ένα Χαμόγελο  Columbia SCXG3256 & 170424 LP-CD  Η μουσική του Δήμου Μούτση, οι στίχοι του Νίκου Γκάτσου. Τραγουδούν οι Γρηγόρης Μπιθικώτσης, Σταμάτης Κόκοτας και η Γαλάνη. 1969  Ποια Πόρτα Να Χτυπήσω / Μια Νύχτα Σ' Έχασα  EMI  Δίσκος 45 στροφών. Μουσική: Ελένη Καραΐνδρου, στίχοι: Νίκος Γκάτσος. Ερμηνεία: Δήμητρα Γαλάνη. 1969  Με Πνίγει Τούτη Η Σιωπή / Τι Αγάπη  Minos EMI  Δίσκος 45 στροφών. Μουσική: Γιάννης Σπανός. Στίχοι: Κώστας Κωτούλας. Ερμηνεία: Δήμητρα Γαλάνη. 1969  Ρήνα-Κατερίνα / Μια Παρασκευή  EMI  Δίσκος 45 στροφών. Μουσική: Δήμος Μούτσης. Στίχοι: Νίκος Γκάτσος. Ερμηνεία: Δήμητρα Γαλάνη.  1970  Το Ναυτικό Μας  HMV CSDG44 LP  Ο δίσκος εκδόθηκε με αφορμή τη Ναυτική Εβδομάδα. Η μία πλευρά με εμβατήρια από την μπάντα του Πολεμικού Ναυτικού. Η άλλη πλευρά με μουσική του Ευάγγελου Πιτσιλαδή. Τραγουδούν η Δήμητρα Γαλάνη, ο Γιώργος Βάρσος και ο Σταμάτης Κόκοτας. 1970  Επιστροφή  Columbia SCXG61 & SAXG161 & 70237 LP-CD  Των Μάνου Χατζιδάκι και Νίκου Γκάτσου. Τραγουδούν οι Γρηγόρης Μπιθικώτσης, Δήμητρα Γαλάνη και Αλίκη Βουγιουκλάκη. 1970  Ένας Μύθος / Κάθε Τρελό Παιδί  Minos EMI  Δίσκος 45 στροφών. Μουσική: Μάνος Χατζιδάκις. Στίχοι: Θρασύβουλος Σταύρου (Ένας Μύθος), Νίκος Γκάτσος (Κάθε Τρελό Παιδί). Ερμηνεία: Δήμητρα Γαλάνη & Μανώλης Μητσιάς (Ένας Μύθος), Δήμητρα Γαλάνη (Κάθε Τρελό Παιδί). 1970  Ένας Χειμώνας / Κοιμήσου Εσύ  Minos EMI  Δίσκος 45 στροφών. Μουσική: Γιάννης Σπανός. Στίχοι: Κώστας Κωτούλας. Ερμηνεία: Δήμητρα Γαλάνη. 1970  Αργά Μες Στη Νύχτα / Αν Θες Να 'Ρθεις  Minos EMI  Δίσκος 45 στροφών. Μουσική: Γεράσιμος Λαβράνος. Στίχοι: Ρέτη Ζαλοκώστα (Αργά Μες Στη Νύχτα), Ελπίδα Περικλάκη (Αν Θες Να 'Ρθεις). Ερμηνεία: Δήμητρα Γαλάνη. 1971  Το Χέρι Του Ήλιου  HMV CSDG57 LP  Σε μουσική Μιχάλη Αρχοντίδη και στίχους Ηρακλή Παπασιδέρη. Τραγουδούν ο Κωστής Χρήστου, η Δήμητρα Γαλάνη και η Λουίζα Γαΐτη. 1971  Της Γης Το Χρυσάφι  Columbia SAXG162 & 70238 LP-CD  Των Μάνου Χατζιδάκι και Νίκου Γκάτσου. Τραγουδούν η Δήμητρα Γαλάνη και ο Μανώλης Μητσιάς.  1971  Η Φάτνη  Columbia SCXG66 & 70066 LP  Ορατόριο του Σωκράτη Βερνάρδου σε ποίηση Νίκου Γκάτσου. Συμμετέχει και η Γαλάνη. 1971  Το Παιδί Της Άνοιξης / Βήματα Στο Δρόμο  Minos EMI  Δίσκος 45 στροφών. Μουσική: Λάκης Καρνέζης. Στίχοι: Λάκης Καρνέζης (Το Παιδί Της Άνοιξης), Άκος Δασκαλόπουλος (Βήματα Στο Δρόμο). Ερμηνεία: Δήμητρα Γαλάνη. 1971  Ποιος Στη Χάρη Σου / Πικρά Τα Λόγια Σου  Minos EMI  Δίσκος 45 στροφών. Μουσική-στίχοι: Αχιλλέας Καμιναράς. Ερμηνεία: Δήμητρα Γαλάνη. 1971  Άστραψε Η Ανατολή / Χαλασιά Μου  Minos EMI  Δίσκος 45 στροφών. Μουσική-στίχοι: Βασίλης Δημητρίου. Ερμηνεία: Δήμητρα Γαλάνη. 1971  Πέτρινο Παλικάρι / Μες Στο Δεκέμβρη Πασχαλιά  Minos EMI  Δίσκος 45 στροφών. Μουσική: Βασίλης Δημητρίου. Στίχοι: Αθανάσιος Αρώνης (Πέτρινο Παλικάρι), Γιάννης Χαρίσης (Μες Στο Δεκέμβρη Πασχαλιά). Ερμηνεία: Δήμητρα Γαλάνη. 1972  Η Κόκκινη Κλωστή  HMV CSDG56 & 70056 LP-CD  Μουσική του Λουκιανού Κηλαηδόνη σε στίχους του Νίκου Γκάτσου. Για δεύτερη φορά μαζί η Γαλάνη με τον Μητσιά. 1972  Δήμητρα Γαλάνη  Columbia SCXG83 & 70083 LP-CD  Ο πρώτος προσωπικός της δίσκος. 1972  4,5,3  Columbia SCXG88 & 70088 LP  Σε μουσική Γιώργου Χατζηνάσιου και ερμηνεία των Στράτου Διονυσίου, Δήμητρας Γαλάνη και Σταμάτη Κόκοτα.  1972  Μέρες Αγάπης  Columbia SCXG92 & 70092 LP  Ξανά μαζί η Γαλάνη με τον Κόκοτα. Αυτήν τη φορά σε μουσική Γιάννη Σπανού και στίχους Λευτέρη Παπαδόπουλου. 1972  Έρημοι Δρόμοι / Καμάρι Μου  Minos EMI  Δίσκος 45 στροφών. Μουσική-στίχοι: Νάσος Νάκας. Ερμηνεία: Δήμητρα Γαλάνη. 1972  Που Να 'Βρω Το Κουράγιο / Πέτρινο Δάκρυ  Minos EMI  Δίσκος 45 στροφών. Μουσική-στίχοι: Νάσος Νάκας. Ερμηνεία: Δήμητρα Γαλάνη. 1972  Μαρία Με Τα Κίτρινα / Που Τον Πουλάν Τον Έρωτα  Minos EMI  Δίσκος 45 στροφών. Παραδοσιακά τραγούδια διασκευασμένα από τον Βασίλη Δημητρίου. 1973  Παύλος Μελάς  HMV CSDG60 & 70062 LP  Ο Γιάννης Σπανός μελοποιεί Κωστή Παλαμά. Συμμετέχει και η Δήμητρα Γαλάνη. 1973  Τα Ωραία Του Τσιτσάνη  Columbia SCXG110 & 70110 LP-CD  Τραγούδια του Βασίλη Τσιτσάνη με τους Γρηγόρη Μπιθικώτση, Σταμάτη Κόκοτα, Δήμητρα Γαλάνη, Λιζέτα Νικολάου και Αλεξάνδρα. 1973  Έχει Ο Θεός  HMV CSDG61 & 70061 LP-CD  Μουσική Γιώργου Χατζηνάσιου, λόγια Γιάννη Λογοθέτη (Λογό), ερμηνεία Μανώλη Μητσιά και Δήμητρας Γαλάνη. 1973  Διαδρομή  Columbia SCXG111 & 70111 LP  Η μουσική του Γιώργου Χατζηνάσιου πάνω σε στίχους του Γιώργου Κανελλόπουλου. Τραγουδούν οι Δήμητρα Γαλάνη, Σταμάτης Κόκοτας, Μανώλης Μητσιάς και Θέμης Ανδρεάδης. 1973  Δήμητρα Γαλάνη (2)  Columbia SCXG112 & 70112 LP-CD  Ο δεύτερος προσωπικός της δίσκος. 1973  Κουδούνια  Minos EMI  Δίσκος 45 στροφών. Μουσική: Λουκιανός Κηλαηδόνης. Στίχοι: Γιάννης Ρίτσος. Ερμηνεία: Δήμητρα Γαλάνη. 1973  Η Πάναινα / Στόμα Μου Φαρμακωμένο  Minos EMI  Δίσκος 45 στροφών. Μουσική: Γιώργος Κατσαρός. Στίχοι: Πυθαγόρας. Ερμηνεία: Δήμητρα Γαλάνη.    1974  Σταθμός 0  Columbia 70023 LP  Μουσική του Μίμη Πλέσσα πάνω σε στίχους της Σοφίας Φίλντιση και της Βεατρίκης Δαλαμάγκα. Στην ερμηνεία η Δήμητρα Γαλάνη και ο Θέμης Ανδρεάδης. 1974  Εσύ Κι Εγώ (Ψυχή & Σάρκα)  Columbia 70122 LP  Η μουσική της ταινίας Ψυχή Και Σάρκα του Ερρίκου Ανδρέου, γραμμένη από τον Γιώργο Χατζηνάσιο. Στα τραγούδια η Δήμητρα Γαλάνη και ο Γιώργος Σούνας. Οι στίχοι του Αλέξη Αλεξόπουλου. 1974  Ακολουθία  Columbia SCXG126 & 70126 LP-CD  Μουσική Χριστόδουλου Χάλαρη, στίχοι Γιάννη Κακουλίδη. Με τη Δήμητρα Γαλάνη, τον Νίκο Ξυλούρη και συμμετοχή του Χρύσανθου (Θεοδωρίδη). 1974  Χρυσός Δίσκος 1974  Columbia SCXG132 & 70132 LP  Το περιοδικό Ο Ταχυδρόμος διοργανώνει διαγωνισμό για νέους συνθέτες και στιχουργούς. Τα καλύτερα τραγούδια ερμηνεύουν οι Θέμης Ανδρεάδης, Δήμητρα Γαλάνη, Στράτος Διονυσίου, Μανώλης Μητσιάς, Νίκος Ξυλούρης και Τάνια Τσανακλίδου. 1974  Ο Κάμπος  Columbia 70137 LP  Σε μουσική Γιώργου Κατσαρού και στίχους Πυθαγόρα. 1974  Τα Παιδικά  Columbia 70147 LP  Του Χριστόδουλου Χάλαρη η μουσική και του Γιάννη Λογοθέτη οι στίχοι. Με τη Γαλάνη και τους Θέμη Ανδρεάδη και Χρύσανθο. 1974  Ο Μενούσης / Θα Υπάρχω Θες Δε Θες  Minos EMI  Δίσκος 45 στροφών. Η Δήμητρα Γαλάνη ερμηνεύει δύο τραγούδια: Ο Μενούσης (δημοτικό τραγούδι, διασκευή: Γιώργος Κατσαρός) και Θα Υπάρχω Θες Δε Θες (μουσική: Γιώργος Κατσαρός, στίχοι: Πυθαγόρας). 1975  Αποχαιρετισμός  Columbia 70162 LP  Ο Λίνος Κόκοτος συνθέτης, ο Λευτέρης Παπαδόπουλος στιχουργός. Για ακόμη μια φορά η Γαλάνη και ο Μητσιάς μαζί. 1975  Σκοπευτήριο  Columbia 70172 LP  Τραγούδια του Βασίλη Τσιτσάνη, σε λόγια δικά του και του Κώστα Βίρβου. Τραγουδούν η Βίκυ Μοσχολιού, η Δήμητρα Γαλάνη και η Λιζέτα Νικολάου. 1975  Δροσουλίτες  Columbia 70181 LP-CD  Προϊόν συνεργασίας του Χριστόδουλου Χάλαρη με τον Νίκο Γκάτσο. Με τη Γαλάνη και τον Χρύσανθο. 1975  Λεπτομέρειες  Columbia 70187 LP-CD  Ο τελευταίος προσωπικός δίσκος της Γαλάνη στην εταιρία που την καθιέρωσε. 1975  Γιαρέμ Γιαρέμ  Minos EMI  Δίσκος 45 στροφών. Μουσική: Γιώργος Χατζηνάσιος. Στίχοι: Νίκος Γκάτσος. Ερμηνεία: Δήμητρα Γαλάνη. 1975  Σταύρωση / Κορίτσι Κυριακάτικο  Minos EMI  Δίσκος 45 στροφών. Μουσική: Λουκιανός Κηλαηδόνης. Στίχοι: Νίκος Γκάτσος. 1976  Αθανασία  Columbia 70248 LP-CD  Για τρίτη φορά η Γαλάνη σε δίσκο με τραγούδια των Χατζιδάκι και Γκάτσου. Πάλι με τον Μανώλη Μητσιά. 1976  Η Συμφωνία Της Γιάλτας & Της Πικρής Αγάπης Τα Τραγούδια  Columbia 70267 LP-CD  Μουσική Σταύρου Ξαρχάκου, με τους Δήμητρα Γαλάνη, Νίκο Ξυλούρη, Σταύρο Παράβα και χορωδία. 1976  Λεύκωμα  Columbia 70288 LP-CD  Μουσική Γιώργου Χατζηνάσιου, στίχοι Γιώργου Κανελλόπουλου. Με τη Γαλάνη και τη Μοσχολιού. 1978  Μ' Αγαπούσες Θυμάμαι  Minos 334 LP  Ο πρώτος δίσκος της στη νέα εταιρία. 1978  14 Χρυσές Επιτυχίες Νο 1  Columbia 70862 LP  Τα γνωστά τραγούδια της από τους δίσκους που έκανε με την εταιρία αυτή. 1978  14 Χρυσές Επιτυχίες Νο 2  Columbia 70865 LP  Όπως και το Νο 1. 1979  Εικόνες  Minos 362 LP  Δίσκος της βασισμένος σε μουσική του Γιώργου Χατζηνάσιου και στίχους Κώστα Τριπολίτη (6), Γιάννη Καλαμίτση (2), Μιχάλη Μπουρμπούλη (1) και Κυριάκου Ντούμου (1). 1980  Για Μια Μέρα Ζωής  Minos 393 LP-CD  Σε μουσική Μάνου Λοΐζου. Τραγουδούν η Γαλάνη, ο Βασίλης Παπακωνσταντίνου, η Δώρα Σιτζάνη και ο συνθέτης. 1981  Τα τραγούδια της χθεσινής μέρας  Minos 401 LP-CD  Δεκαπέντε τραγούδια σε δεύτερες εκτελέσεις, σ' έναν δίσκο που μοιράστηκε με τη Χαρούλα Αλεξίου. 1981  Καλά Είναι Κι Έτσι  Minos 410 LP-CD  Προσωπικός δίσκος της με 4 συνθέσεις του Γιάννη Σπανού, 3 του Χρήστου Γκάρτζου κ.α. 1982  Χαιρετισμοί  Minos 445 LP-CD  Του Μίκη Θεοδωράκη με τη Γαλάνη και τη χορωδία Τερψιχόρης Παπαστεφάνου. 1982  Αξέχαστες Επιτυχίες  Columbia 71225 LP-CD  Επιτυχίες από τη δεκαετία του 1970. 1983  Ατέλειωτος Δρόμος  Minos 501/502 2LP  Από μια τηλεοπτική σειρά, με θέμα την ίδια, προέκυψε το υλικό ππου περιέχει ο διπλός δίσκος. Τραγούδια παλιά, καινούρια, ελληνικά, ξένα. 1983  Μάνος Χατζιδάκις: 30 Σπάνιες Ερμηνείες 1  Columbia 71288/9 2LP-CD  Η Γαλάνη τραγουδά το Ένας Ευαίσθητος Ληστής και Ήσουν Παιδί Σαν τον Χριστό. 1984  Η Τιμή Της Αγάπης  Minos 520 LP-CD  Μουσική και τραγούδια της Ελένης Καραΐνδρου για την ομώνυμη ταινία της Τώνια Μαρκετάκη, που πήρε το κρατικό βραβείο μουσικής για το 1983.  1984  Ελλάς  Minos 521 LP  Συμμετοχή της Γαλάνη στον δεύτερο δίσκο του Βασίλη Νικολαΐδη. 1984  Όλη Τη Μουσική Μεσ' Την Αγάπη Βάλε  Minos 534 LP-CD  Ο Μιχάλης Τερζής μελοποιεί Κωστή Παλαμά. Ερμηνεύουν οι Ελευθερία Αρβανιτάκη, Δήμητρα Γαλάνη, Διονύσης Θεοδόσης και Γιώργος Νταλάρας. 1984  Κανονικά  Minos 551 LP-CD  Ο Σταμάτης Κραουνάκης και η Λίνα Νικολακοπούλου έγραψαν τραγούδια για τη Δήμητρα Γαλάνη. 1985  Μια Βραδιά Με Ένα Τραγούδι  Minos 559/60 2LP-CD  Διπλός δίσκος με τη Δήμητρα Γαλάνη και τον Σπύρο Σακκά. Ηχογραφημένος αρχικά για την Ε.Ρ.Τ., έγινε δίσκος αργότερα.  1985  Μάνος Λοΐζος Αφιέρωμα / Ολυμπιακό Στάδιο  Minos 587/8 LP  Η συναυλία στο Ολυμπιακό Στάδιο Αθηνών με τραγούδια του Μάνου Λοΐζου. Με τους Βασίλη Παπακωνσταντίνου, Χαρούλα Αλεξίου, Δήμητρα Γαλάνη, Γιάννη Καλατζή, Γιώργο Νταλάρα. 1985  Χάνομαι Γιατί Ρεμβάζω  Minos 602 LP-CD  Τραγουδά η Γαλάνη και τη συνοδεύει το εξαμελές συγκρότημα Χάνομαι Γιατί Ρεμβάζω. 1986  Καλή Ακρόαση  Minos 609 LP-CD  Δίσκος του Διονύση Τσακνή και της Σοφίας Βόσσου (μία πλευρά ο καθένας), με συμμετοχή της Γαλάνη.   1986  Παιχνίδι Για Δύο  Minos 635 LP  Δίσκος της Γαλάνη με 10 νέες συνθέσεις του Γιώργου Χατζηνάσιου, σε στίχους Λίνας Νικολακοπούλου. Ντουέτα μαζί της ο Γιάννης Πάριος, η Τάνια Τσανακλίδου και ο Διονύσης Θεοδόσης.  1986  S/S Ιόνιον 1934  Minos 636 LP-CD  Ο μοναδικός δίσκος του ντουέτου Ξέμπαρκοι με μουσική δική τους, πάνω σε ποίηση Νίκου Καββαδία. Η Γαλάνη τραγουδά το Γράμμα Ενός Αρρώστου και έγραψε το σημείωμα στο εξώφυλλο. 1986  Τραγούδια Για Τους Φίλους Μου  Minos 645 LP-CD  Δώδεκα τραγούδια του Χρήστου Νικολόπουλου σε στίχους Λευτέρη Χαψιάδη, με 12 γνωστούς τραγουδιστές. Όλα σε πρώτη εκτέλεση. Η Γαλάνη λέει το Φοβάμαι. 1987  Δυο-Δυο: Μητσιάς-Γαλάνη  Columbia 170168 LP-CD  Γνωστά τραγούδια της Δήμητρας Γαλάνη και του Μανώλη Μητσιά. 1987  Στη Λεωφόρο Της Αγάπης  Minos 690 LP-CD  Μουσική Μάριου Τόκα σε στίχους Ανδρέα Νεοφυτίδη, με τους Γιάννη Πάριο, Χαρούλα Αλεξίου, Δήμητρα Γαλάνη και Διονύση Θεοδόση. 1987  Ζήτω Το Ελληνικό Τραγούδι  Minos 691/2 2LP-2CD  Η τηλεοπτική εκπομπή του Διονύση Σαββόπουλου στην ΕΡΤ1, τον χειμώνα 1986-1987, ήταν η αφορμή για να συνυπάρξουν σε έναν δίσκο 30 τραγουδιστές. Ανάμεσά τους, η Δήμητρα Γαλάνη αποδίδει τον ύμνο Τον Νυμφώνα Σου Βλέπω και μαζί με άλλους τραγουδά στα Ας Κρατήσουν Οι Χοροί, Χάρτινο Το Φεγγαράκι, Κλείσανε Τα Κέντρα, Το Κοκοράκι. 1988  Συναυλία  Minos 712/3 2LP-CD  Ηχογράφηση συναυλίας του Σταύρου Ξαρχάκου με τους Δήμητρα Γαλάνη, Γιώργο Νταλάρα και Ελένη Τσαλιγοπούλου. 1988  Νυχτερινή Κυβέρνηση  Minos 748 LP-CD  Τραγούδια του Κώστα Καλδάρα με τους Δήμητρα Γαλάνη, Γιώργο Νταλάρα, Μαρία Φωτίου και Κώστα Χατζημιχάλη. 1988  Εξ Επαφής  Minos 752 LP-CD  Προσωπικός δίσκος της με 10 τραγούδια σε μουσική Νίκου Ιγνατιάδη και στίχους Αντώνη Ανδρικάκη. Δεύτερες φωνές ο Θανάσης Κομνηνός. 1988  Στο Σείριο Υπάρχουνε Παιδιά  Σείριος 88002/4 3LP-2CD  Την περίοδο 1987-1988 στην Πλάκα, στην μπουάτ Σείριος, ο Μάνος Χατζιδάκις οργάνωσε παραστάσεις με πολλούς τραγουδιστές και συγκροτήματα. Σ' αυτή την κασετίνα υπάρχει το Dedication του Χατζιδάκι από τον δίσκο Reflection, με τη Γαλάνη. 1989  Παλίρροια  Arista 74049 LP-CD  Προσωπικός δίσκος της με 10 τραγούδια σε μουσική Στέφανου Κορκολή και στίχους Παρασκευά Καρασούλου. 1989  Οι Μεγαλύτερες Επιτυχίες Της  Minos 150003 CD  Με 20 τραγούδια της από το 1978 έως το 1988. 1989  Η Παράσταση Αρχίζει  Minos 829/30 LP-CD  Ηχογράφηση στο Rex της Θεσσαλονίκης, όπου εμφανίζονταν η Δήμητρα Γαλάνη, ο Γιάννης Πάριος και η Χαρούλα Αλεξίου. 1989  Τίποτα / Και Σ' Αγαπώ  Arista 4611 Maxi single 1990  Mega Σουξέ  HMV 170331 LP-CD  Άλλη μια φορά 14 επιτυχίες της σε νέο περιτύλιγμα, με τυπωμένη την τιμή και στο εξώφυλλο, 999 δρχ. 1990  Για Πιάνο Και Φωνή  Minos 873 LP-CD  Συναυλία της Δήμητρας Γαλάνη και του Θάνου Μικρούτσικου στο πιάνο. 1991  Μύθοι Της Ευρώπης  Minos 1004 LP-CD  Ζωντανή ηχογράφηση από το Αρχαίο Ωδείο Πάτρας την 8η Ιουλίου 1989. Όλα τα τραγούδια είναι ξενόγλωσσα των Κουρτ Βάιλ, Νίνο Ρότα, Τζον Λένον και Μάνου Χατζιδάκι. Ενορχήστρωση και διεύθυνση ορχήστρας από τη Λένα Πλάτωνος.  1991  Όμορφες Μέρες  Lyra 4577 LP  Μουσική Γιάννη Σπανού πάνω σε λόγια του σκηνοθέτη Κώστα Ασημακόπουλου, για αυτή τη δραματική ταινία του 1970, που έκοψε 83.359 εισιτήρια την περίοδο 1970-197. Εκτός από τη Γαλάνη τραγουδούν η Πόπη Αστεριάδη, ο Δάκης, ο Γιώργος Δανέζης, η Αλέκα Μαβίλη, ο Γιώργος Μαρίνος και ο Μανώλης Μητσιάς. 1991  Αλήτης Καιρός  Ακτή 469061 LP-CD  Συμμετοχή της Γαλάνη, του Νταλάρα και της Τσαλιγοπούλου στον δίσκο του Διονύση Τσακνή. 1991  Φως  Polydor 847944 LP-CD  Ερμηνεία και μουσική της Γαλάνη σε στίχους Παρασκευά Καρασούλου. 1992  Ο Μικρός Επιτάφιος  Ακτή 471694 LP-CD  Μουσική Σταμάτη Κραουνάκη πάνω σε κείμενα του Γιώργου Μανιώτη. Με τη Δήμητρα Γαλάνη και τη Βέρα Ζαβιτσιάνου. 1992  Το Τραγούδι Γυμνό  Fidelity 512242 2LP-2CD  Συμμετοχή της Γαλάνη σ' έναν δίσκο με ηχογραφήσεις τραγουδιστών, από τις εκπομπές του Κώστα Κωτούλα στον ραδιοφωνικό σταθμό Αθήνα 9.84. 1992  Μ' Ένα Γλυκό Αναστεναγμό  Polydor 517101 LP-CD  Μια προσεγμένη παραγωγή του Γιώργου Μακράκη με πολυσέλιδο ένθετο σε επιμέλεια του Κώστα Χατζηδουλή, με 13 παλιά τραγούδια. Τη συνοδεύει ο Μανώλης Λιδάκης σε δύο απ' αυτά και οι τρεις Χάριτες της TV (Άννα Παναγιωτοπούλου, Μίνα Αδαμάκη και Νένα Μεντή) σε ένα.  1993  Οι Μπαλάντες Της Δήμητρας  Minos 480019 LP-CD  Μελωδίες κυρίως ανάμεσα 1968 και 1985 από τους δίσκους της στη Minos-EMI. 1993  Στην Αγορά Του Κόσμου  Polydor 521327 LP-CD  Η πρώτη δισκογραφική εμφάνιση του Αλκίνοου Ιωαννίδη με σύνθεση και στίχους του Νίκου Ζούδιαρη. Η Γαλάνη κάνει τη διεύθυνση παραγωγής και λέει 3 από τα 11 τραγούδια του δίσκου. 1994  Στο Καλντερίμι  Ανατολή 003 LP-CD  Η μουσική που έγραψε ο Γιάννης Σπανός για τη θεατρική παράσταση του μιούζικαλ Τα Κόκκινα Φανάρια, που ανέβηκε στο θέατρο Περοκέ, το καλοκαίρι του 1970. Εκτός από τη Δήμητρα Γαλάνη τραγουδούν και οι Αλέκα Μαβίλη, Άννα Φόνσου, Χρήστος Νέγκας, Ελένη Δακορώνια, Μαρία Δημητριάδου και Ελένη Χαλκούση. 1994  Που Πας Καραβάκι Με Τέτοιον Καιρό  EMI 80207 LP-CD  Δίσκος με μουσική, στίχους και ερμηνεία της Αφροδίτης Μάνου. Τρελλή Τι Κάθεσαι Και Λες, το τραγούδι που ερμηνεύει η Γαλάνη. 1994  Στο Χάραμα  Polydor 523055 2LP-CD  Στις 4 και 5 Φεβρουαρίου 1994 ηχογραφήθηκαν οι βραδιές της Γαλάνη στο νυχτερινό κέντρο Χάραμα της Καισαριανής. Μαζί της η Ελένη Τσαλιγοπούλου, ο Γεράσιμος Ανδρεάτος και ο Αλκίνοος Ιωαννίδης. 1994  Το Κόκκινο Φεγγάρι  Polydor 527057 LP-CD  Μουσική και τρία τραγούδια με τη Δήμητρα Γαλάνη, σε στίχους Ελένης Ζιώγα, που έγραψε ο Παναγιώτης Καλαντζόπουλος, αποτελούν τη μουσική επένδυση της ομώνυμης τηλεοπτικής σειράς, που προβλήθηκε από το Mega Channel τον χειμώνα 1994-1995.  1994  Ένα Γελαστό Απόγευμα  RCA 25428 LP-CD  Ταινία του 1979, σε σκηνοθεσία Ανδρέα Θωμόπουλου και σενάριο Φρέντυ Γερμανού, που έκοψε 136.170 εισιτήρια, καταλαμβάνοντας την 4η θέση στις εισπράξεις της περιόδου 1979-1980. Η μουσική είναι του Γιώργου Χατζηνάσιου, τα λόγια του σκηνοθέτη και τραγουδά η Γαλάνη.  1995  Από Τους Θησαυρούς Των 45 Στροφών  EMI 480617 2LP-CD  Διπλός δίσκος με τραγούδια της Δήμητρας Γαλάνη και του Μανώλη Μητσιά. 1995  Ανάσα Η Τέχνη Της Καρδιάς  Universal 731452963222 και 731453148826  Μουσική: Δήμητρα Γαλάνη, Θάνος Μικρούτσικος, Σταμάτης Κραουνάκης. Στίχοι: Λίνα Νικολακοπούλου. Ερμηνεία: Δήμητρα Γαλάνη, Βασίλης Παπακωνσταντίνου. Ο δίσκος κυκλοφόρησε και σε συλλεκτική έκδοση σε περιορισμένα αντίτυπα, εν είδει λευκώματος, με φωτογραφίες του σημαντικού φωτογράφου Νίκου Οικονομόπουλου επιλεγμένες από τον ίδιο. 1996  Η Δήμητρα Γαλάνη Στο Χάραμα Μέρος Δεύτερο  Universal Music 731453380622  Ζωντανές ηχογραφήσεις παραστάσεων 1995-1996. Συμμετέχουν: Έλλη Πασπαλά, Γεράσιμος Ανδρεάτος, Φίλιππος Πλακιάς. 1996  Τα Τραγούδια Του Καραγκιόζη  Polygram 731453387423  Η Δήμητρα Γαλάνη συμμετέχει στα τραγούδια Πιπερίτσα και Γκιουλμπαξέ. Μουσική: Σταμάτης Κραουνάκης. Στίχοι: Γιάννης Κακουλίδης. 1997  Τα Χάρτινα  Universal Music 731453683228  Μουσική: Τάκης Σούκας. Στίχοι: Νίκος Μωραΐτης. Ερμηνευτές: Δήμητρα Γαλάνη, Μανώλης Λιδάκης. 1998  Nothing In Mind  Peregrina Music 4012116501216  Η Δήμητρα Γαλάνη συμμετέχει στα τραγούδια Σκίτσο και Διασυρμός. Μουσική-στίχοι: Γιώργος Θεοδωράκης. 1998  Γυάλινα Παλάτια  Lyra 5202483490520  Άλμπουμ της Αναστασίας Μουτσάτσου. 1998  Χορός Με Τη Σκιά Μου  Universal 731453866225  Τραγούδια του Μάνου Χατζιδάκι. Ερμηνεύει η Δήμητρα Γαλάνη. 1998  Τραγούδια Έγραψα Για Φίλους  Polygram 731453867123  Η Δήμητρα Γαλάνη ερμηνεύει το τραγούδι Στη Συγκέντρωση Της Ε.Φ.Ε.Ε.. Μουσική-στίχοι: Διονύσης Σαββόπουλος. 1999  Μπάρκο Ψυχής  Lyra 5202483493927  Άλμπουμ του Ανδρέα Καρακότα σε μουσική και στίχους του Γιώργου Καζαντζή. Η Δήμητρα Γαλάνη συμμετέχει στα τραγούδια Χάρτες και Καινούργιο Πρωινό. 1999  Γλυκόξινο Κρασί  Universal Music 601215725421  Από την ομώνυμη τηλεοπτική σειρά. Μουσική: Μάριος Στρόφαλης. Στίχοι: Σωτήρης Κακίσης. Ερμηνεύει η Δήμητρα Γαλάνη.  1999  Δήμος Μούτσης Ηρώδειο  Minos EMI 724352394425  Η Δήμητρα Γαλάνη, ο Δημήτρης Μητροπάνος και η Τζούλια Σουγλάκου ερμηνεύουν τραγούδια του Δήμου Μούτση. Ζωντανή ηχογράφηση στο πλαίσιο του Φεστιβάλ Αθηνών. 1999  2030  Universal Music 731454228626  Μουσική-στίχοι: Ημισκούμπρια. Η Δήμητρα Γαλάνη συμμετέχει στο τραγούδι Το Σταχτοραπερόνι. 1999  Να Μείνουν Μόνο Τα Τραγούδια  Universal Music / Sony Music 731454618625  Ζωντανή ηχογράφηση στη Μέδουσα με ερμηνευτές τη Δήμητρα Γαλάνη και τον Κώστα Μακεδόνα. 1999  Το Παλιό Μου Παλτό  BMG 74321672392  Άλμπουμ του Χρήστου Δάντη. 1999  Από Χώμα Και Νερό  Universal Music  Άλμπουμ του Δημήτρη Υφαντή.  2000  Η Μια Ζωή Μες Στην Άλλη  Universal Music 044001302428  Άλμπουμ του Δημήτρη Υφαντή. Διεύθυνση παραγωγής: Δήμητρα Γαλάνη. 2000  Tania Nassibian  Sony Music 5099749881228   2000  Δεκαοκτώ  Universal Music 731454255820  Διάφοροι ερμηνευτές σε τραγούδια του Γιάννη Μαρκόπουλου. 2001  Μετά-  Universal Music 044001444623  Μουσική-στίχοι: Κωνσταντίνος Βήτα. Ερμηνεύει η Δήμητρα Γαλάνη. 2001  Η Συνάντηση  Legend 5202846508527  Ο Χρήστος Νικολόπουλος συνθέτει στίχους του Βασίλη Τσιτσάνη. 2001  Τα Μυστικά Του Κήπου  Σείριος 5203037201326  Σύνθεση, ενορχήστρωση, διεύθυνση, μουσική παραγωγή: Νίκος Κυπουργός. 2001  Οι Κυρίες Του Κυρίου Θάνου Μικρούτσικου  Minos EMI 7243 537368 2 8  Η Δήμητρα Γαλάνη ερμηνεύει το τραγούδι Ατομική Μου Ενέργεια. 2001  Εκτός Τόπου Και Χρόνου  Univesal Music 731454852326  Άλμπουμ του Αλκίνοου Ιωαννίδη. 2001  Anasa  BMG  Άλμπουμ της Μαρίνας Σκιαδαρέση. 2002  Δήμητρα-Τάνια  Universal Music 044001730726  Ζωντανές ηχογραφήσεις στο Ζυγό 2001-2002. Ερμηνευτές: Δήμητρα Γαλάνη, Τάνια Τσανακλίδου.  2002  Πες Μου Θάλασσα  Universal Music 044006664125  Η Άλκηστις Πρωτοψάλτη ερμηνεύει το Τράβα Σκανδάλη της Δήμητρας Γαλάνη.  2002  Για Τον Γρηγόρη  Minos EMI 734254368929  Ζωντανή ηχογράφηση από το Στάδιο Ειρήνης και Φιλίας. Συμμετέχει μεταξύ άλλων και η Δήμητρα Γαλάνη. 2003  Θα Το Μετανιώσεις  Μικρή Άρκτος CD ΜΑ15231-6  Μουσική της Δήμητρας Γαλάνη για την ομώνυμη ταινία της Κατερίνας Ευαγγελάκου. Στίχοι: Παρασκευάς Καρασούλος. Ερμηνευτές: Δήμητρα Γαλάνη, Τάνια Τσανακλίδου. 2003  Μια Πολιτεία Στο Βυθό  Warner Music 5050466322821  Η Δήμητρα Γαλάνη συμμετέχει στο άλμπουμ του Μανώλη Φάμελλου. 2003  Αφιέρωμα Στον Νίκο Γκάτσο  Legend 5202846526620  Ζωντανή ηχογράφηση από το Ωδείο Ηρώδου του Αττικού. Η Δήμητρα Γαλάνη ερμηνεύει τραγούδια σε στίχους του Νίκου Γκάτσου. 2003  Μάνος Λοΐζος - Τα Τραγούδια Του Σεβάχ  Minos 72435436182  Η Δήμητρα Γαλάνη συμμετέχει στο άλμπουμ με τραγούδια του Μάνου Λοΐζου. 2004  ...Αν Ήτανε Κυρίες  Sony Music 5099751389620  Η Δήμητρα Γαλάνη συμμετέχει στο άλμπουμ των 667.  2004  Επί Σκηνής  Sony BMG 5099751703327  Ζωντανή ηχογράφηση στο Μέγαρο Μουσικής Αθηνών.  2004  Το Σ' Αγαπώ Μπορεί  Sony Music 5099751923121  Μουσική: Δήμητρα Γαλάνη. Στίχοι: Μαριανίνα Κριεζή, Μυρτώ Κοντοβά, Στεφανία Χαρσούλα. Ερμηνεύει η Δήμητρα Γαλάνη. 2004  Όλα Στο Φως  Universal Music 602498229347  Η Δήμητρα Γαλάνη συμμετέχει στο άλμπουμ της Ελευθερίας Αρβανιτάκη. 2004  Λάβετε Θέσεις Έτοιμοι Παύσατε Πυρ  MBI 5202482048722  Μουσική: Κώστας Γανωτής. Ερμηνευτές: Δήμητρα Γαλάνη, Άλκηστις Πρωτοψάλτη. 2004  Βραδινό Συνιάλο  Legend 5202846531525  Η Δήμητρα Γαλάνη συμμετέχει στο άλμπουμ της Βίκυς Μοσχολιού. 2004  Να Σε Βλέπω Να Γελάς  Heaven 5204958003921  Άλμπουμ της Άλκηστης Πρωτοψάλτη. 2004  Ανεμόπτερο  EMI 724357866927  Η Δήμητρα Γαλάνη συμμετέχει στο άλμπουμ του Στέφανου Κορκολή.  2005  Δυο Μέρες Μόνο  Sony BMG 828767812922  Μουσική: Δήμητρα Γαλάνη. Στίχοι: Παρασκευάς Καρασούλος, Μυρτώ Κοντοβά. Ερμηνεύει η Δήμητρα Γαλάνη. 2005  Live Στο Vox  Heaven 5204958006922  Η παράσταση ηχογραφήθηκε κατά τη διάρκεια των εμφανίσεων που έκαναν η Δήμητρα Γαλάνη και η Άλκηστις Πρωτοψάλτη στη μουσική σκηνή Vox τον Απρίλιο του 2005. (Με το ίδιο μακό - Αντώνης Μιτζέλος, Λίνα Νικολακοπουλου) 2005  Μην Πεις Ποτέ  Minos EMI 094634794626  Η Δήμητρα Γαλάνη συμμετέχει στο άλμπουμ της Ανδριάνας Μπάμπαλη. 2005  Φεστιβάλ Τραγουδιού Θεσσαλονίκης 2005  Minos EMI 094635224627  Συμμετοχή της Δήμητρας Γαλάνη στη συλλογή. 2005  Χρώματα  BMG 724347489624  Συμμετοχή της Δήμητρα Γαλάνη στο άλμπουμ της Ηρούς. 2005  Ποτέ Όπως Πριν  Sony BMG 5099752015924  Η Δήμητρα Γαλάνη συμμετέχει στο άλμπουμ του Μανώλη Φάμελλου. 2005  Γένους Θηλυκού  BMG 5204049108221  Η Δήμητρα Γαλάνη συμμετέχει στο τραγούδι Στα Κίτρινα Φώτα. 2006  Δεν Ξέρω Πόσο Σ' Αγαπώ  Minos EMI 094636237329  Η Δήμητρα Γαλάνη συμμετέχει στη συναυλία-αφιέρωμα στη Βίκυ Μοσχολιού. 2006  Rogamar  Sony BMG 828768116227  Η Δήμητρα Γαλάνη συμμετέχει στο άλμπουμ της Σεζάρια Έβορα ερμηνεύοντας μαζί της το τραγούδι Um Pincelada  2007  Ντάμα Κούπα  Sony BMG 886971107227  Η Δήμητρα Γαλάνη ερμηνεύει τραγούδια διαφόρων συνθετών σε στίχους της Λίνας Νικολακοπούλου.  2007  Φως Και Βγαίνω  Universal Music 0602517244665  Η Δήμητρα Γαλάνη συμμετέχει στο άλμπουμ του Γιώργου Καραδήμου. 2007  Toys Up  Sony BMG  Η Δήμητρα Γαλάνη συμμετέχει στο άλμπουμ του συγκροτήματος Matisse. 2009  Πίξελ  Sony Music 9 789604 820030  2009  Ανάδυση  MBI 5202482733338  Η Δήμητρα Γαλάνη συμμετέχει στο άλμπουμ του συγκροτήματος Κίτρινα Ποδήλατα.  2011  Τα Τραγούδια Της Χθεσινής Μέρας (2011 Edition)  Minos EMI 5099995688220  Ερμηνευτές: Δήμητρα Γαλάνη, Χαρούλα Αλεξίου. 2011  Δήμητρα Γαλάνη Vassilikos  Sony Music 886919228922  Ζωντανή ηχογράφηση στο Gazarte.  2012  Live Παλλάς 2012  Minos EMI 5099931930321 - 2CD  Ερμηνευτές: Χαρούλα Αλεξίου, Δήμητρα Γαλάνη. 2014  Αλλιώς  Μικρή Άρκτος ΜΑ 15232-47  Η Δήμητρα Γαλάνη τραγουδά στίχους του Παρασκευά Καρασούλου. 2016 Chronos  The In Sound CD-DVD  Είναι η αποτύπωση σε ακουστική και οπτική μορφή της συνάντησης της Δήμητρας Γαλάνη με τέσσερις εξαιρετικούς Έλληνες μουσικούς με κεντρικό άξονα 10 τραγούδια που έχουν γράψει μεγάλοι μας δημιουργοί, ποιητές και συνθέτες.  2016  Το Βαλς Των Χαμένων Μετά  EMI  Η Δήμητρα Γαλάνη και ο Ευστάθιος Δράκος σε στίχους του Νίκου Μωραΐτη.

 Παραπομπές 

Εξωτερικοί σύνδεσμοι
Βιογραφικό | Videos | Φωτογραφίες | Νέα  από music.net.cy
DOC MUS Συναντήσεις - Λευτέρης Παπαδόπουλος & Δήμητρα Γαλάνη - ΕΤ1, 2002 
Eπίσημη σελίδα στο Facebook  από 

Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Κατηγορία:Ελληνίδες τραγουδίστριες